আমরা কথায় কথায় বলি হিরো থেকে জিরো। কিন্তু এবার সে কথা নয়, বরং বলতে হচ্ছে হিরো থেকে সুপার হিরো। বাংলাদেশের জনপ্রিয় অভিনেতা জাহিদ হাসানের নামের সঙ্গে অবশ্যই তা যায়। কারণ, ছোটপর্দা কিংবা বড়পর্দা সবখানেই তিনি অভিনয় গুনে দর্শকদের মুগ্ধ করেছেন। নায়ক ও খলনায়ক যে চরিত্রেই তিনি অভিনয় করেন না কেন, সর্বত্রই তার প্রতিভার দ্যুতি এক অপরূপ মোহময়তা তৈরি করেন। তবে এবার অন্য লুকে তাকে দেখবে দর্শক। কারণ, বেশ কিছুদিন ধরেই দেখা যাচ্ছে তার মুখভর্তি দাড়ি। এই রহস্যের জবাব দিতে গিয়ে জাহিদ হাসান জানান, কলকাতার নতুন ছবি ‘সিতারা’য় অভিনয় করছেন তিনি। আর ছবিটির জন্যই তার এই বেশ।